open-index/open-wikipedia-markdown huggingface dataset:
Reyatu de Serbia

Li **Reyatu de Serbia** (serbian: Краљевина Србија / Kraljevina Srbija), o li **Serbian Reyatu** (Serbian: Српско краљевство / *Srpsko kraljevstvo)*, esset un reyatu serbian medieval in Europa del Sud quel comprendet la max parte de quo es hodie Serbia (excludente Vojvodina), Kosovo, e Montenegro, quam anc li part sudoriental de Bosnia e Herzegovina, partes del costa croatian sud del fluvie Neretva (excludente Dubrovnik), Albania al nord del fluvie Drin, Nord-Macedonia, e un micri parte de Bulgaria occidental. Li Reyatu de Serbia medieval existet desde 1217 til 1346 e esset guvernat del dinastie Nemanjić. Li Grand Principatu de Serbia esset elevat con li reyal coronation de Stefan Nemanjić quam rey, pos li reunification del terres serbian. In 1219, li Eclesie Ortodox Serbian esset reorganisat quam un autocefalic archiepiscopatu, sub li direction de San Sava. Li reyatu esset proclamat un imperie in 1346, ma li regalitá ne esset abolit quam institution, proque li titul de rey esset usat quam un oficial designation por un co-regent del imperator.
Despotatu de Serbia

Li **Despotatu de Serbia** (Serbian: Српска деспотовина / *Srpska despotovina*) esset un state medieval serbian in li unesim medie del 15esim secul. Etsi li Batallie de Kosovo in 1389 es erronimen considerat quam li fine de Serbia medieval, li Despotatu, un successori del Imperie Serbian e Moravian Serbia, durat altri sesant annus, experimentante un renascentie cultural, economic, e politic, specialmen durant li reyie del despot Stefan Lazarević. Pos li morte del despot Đurađ Branković in 1456, li Despotatu continuat a exister por altri tri annus ante que it finalmen cadet sub li ottomanes in 1459.
Mona Lisa

Li **Mona Lisa** (italian: *Gioconda* [dʒoˈkonda] o *Monna Lisa* [ˈmɔnna ˈliːza]; francesi: Joconde [ʒɔkɔ̃d]) es un portrete a semilongore pictet del artiste italian Leonardo da Vinci. Considerat quam un archetipic mestre-ovre del Renascentie italian, it ha esset descrit quam "li max conosset, li max visitat, li max descrit, li max cantat, [e] li max parodiat ovre artistic in li munde". Li qualitás novatori del pictura include li expression enigmatic del subjecte, li monumentalitá del composition, li subtil modelation del formes, e li illusionisme atmosferic.

Hodie li pictura es situat in li muséo Louvre in Paris.
Maxim’s

**Maxim’s** es un restaurant situat in Paris, al n. 3, strada Royale in li districte de la Madeleine. Fundat li 7 april 1893, it es un del max famosi del capital francés.
Belle Époque

Li **Belle Époque** (francesi pronunciation: [bɛlepɔk]) o **La Belle Époque** (francesi por 'Li Bell Era') esset un periode in li historie de Francia e Europa quel comensat pos li fine del Guerra Franco-Prussian in 1871 e continuat til li Unesim Guerre Mundal in 1914. Durant li era del Triesim Republica Francesi, it esset un periode caracterisat per optimisme, illuminisme, pace regional, prosperitá economic, nationalisme, expansion colonial, e innovationes technologic, scientific, e cultural. In ti era de clima cultural e artistic de Francia (particularimen in li Paris de ti-ta témpor), li artes florit notabilmen, e numerosi mastre-ovres de litteratura, musica, teatro e arte visual recivet vast reconossentie.

Li nómine "Belle Époque" esset dat retrospectivmen, quande it comensat esser considerat quam un "Etá Aurin" continental european in contrast con li horrores del Guerres Napoleonic e del Unesim Guerre Mundal. Li Belle Époque esset un periode in quel, secun li historico R. R. Palmer, "li civilisation european atinget su maxim potentie in li politica global, e anc exercit su maxim influentie sur popules extra Europa".
Feudalisme

**Feudalisme**, anc conosset quam li **sistema feudal**, esset un combination de customes legal, economic, militar, cultural, e politic, quel floreat in Europa medieval del 9esim al 15esim secules. In términos general, it esset un maniere de structurar li societé circum relationes derivat del possession de terre in intercambie por servicie o labor.
Revolution Industrial

Li **Revolution Industrial**, quel es ocasionalmen dividet in li Unesim e Duesim Revolution Industrial, esset un periode de transition global del economie human vers metodes de production plu largmen disseminat, eficient, e stabil, quel successet li Revolution Agricultural. Comensante in li Reyatu Unit, li Revolution Industrial expandet a Europa continental e li Unit States, durant li periode inter 1760 e 1820-1840. Ti transition includet li passage de metodes manual de production a machinas; nov processus de fabrication chimic e de production de ferre; li crescent usation de aquapotentie e vaporpotentie; li developation de utensiles de machine; e li asension del sistema de fabrica mecanisat. Li production augmentat considerabilmen, resultante in un crescentie sin precedent del population e del tasse de crescentie demografic. Li industria textil esset li prim a adoptar metodes modern de production, e li textil devenit li industria dominant in termines de employament, valore del production, e capital investit.

## Ligamentes extern
*  Historie
Societé pre-industrial

Li **societé pre-industrial** refere a attributes social e formes de organisation politic e cultural quel esset prevalent ante li advent del Revolution Industrial, quel evenit inter 1750 e 1850. Pre-industrial refere a un témpor ante li existentie de machinas e utensiles por auxiliar in li execution de labores in masse. Li civilisation pre-industrial data de secules passat, ma li principal era conosset quam li societé pre-industrial evenit just avan li societé industrial. Li societés pre-industrial varia de region a region, dependente del cultura de un specific area o del historie de vive social e politic. Europa esset conosset por su sistema feudal e li Renascentie italian.

Li terme "pre-industrial" es anc usat quam un referentie por conditiones ambiental ante li developament del societé industrial: por exemple, li Acorde de Paris, adoptet in Paris li 12 de decembre 2015 e in effecte desde li 4 de novembre 2016, "ha quam scop limitar li calefaction global a sub 2 gradus, preferibilmen a 1,5 gradus celsius, comparat al nivelles pre-industrial". Li date por li fine del "era pre-industrial" ne es definit.
Moline de coton

Un **moline de coton** o **cotonmoline** es un edificie quel contene machinería de filatura o texitura por li production de fil o textil ex coton, un important producte durant li Revolution Industrial in li developament del sistema de fabricas.
Nusantara

**Nusantara** es un nov-projectet cité in Indonesia, quel deve esser li nov cité capital del land in august 2024. Li cité es situat in li ost del insul Borneo e apartene al Provincia Kalimantan Timur. Nusantara es situat proxim del cité Balikpapan.

Li labores por li nov cité comensat ye li annu 2022 e it es projectet que Nusantara have un area de 2561 quadrat-kilometres. It es projectet que li fasa final de construction va esser finit in li annu 2045. Ye li 12-im de august 2024 li guvernament de Indonesia fat su unesim session in Nusantara.

Li nómine del cité es derivat del javanesi lingue es significa *li insules exteriori*.
Mérida

**Mérida** es un cité in Hispania. Li cité es situat in li sud-west del land e es li cité capital del region Extremadura e apartene al Provincia Badajoz.

Li cité have 59.324 (2022) habitantes e un area de 865,61 quadrat-kilometres.

Li cité esset fundat per li Roman Imperia in li annu 25 ante Cristo sub li nómine *Emerita Augusta*. It esset li cité capital del roman Provincia Lusitania. Li West-Gotes fat Mérida al cité capital de su imperie in li 6-im secul. In li annu 714 li arabes conquestat li cité, ma in li annu 1230 cristan soldates del rey de Hispania riconquestat Mérida. In li annu 1983 Mérida devenit li cité capital del autonom region Extremadura.
Badajoz

**Badajoz** es un cité in Hispania. Li cité es situat in li sud-west del land al frontiera con Portugal e it apartene al region Extremadura e es li cité capital del Provincia Badajoz. Secun li númere del habitantes Badajoz es li max grand cité del region Extremadura.

Li cité have 150.146 (2022) habitantes e un area de 1.440,63 quadrat-kilometres.

Li cité esset fundat per li arab Ibn Marwan in li annu 875 in rivalitá al cité de Mérida. Badajoz esset li cité capital del Emiratu del Aftasides. Li arab nómine del cité esset *Baṭalyaus*. In li annu 1094 li cité esset conquestat del dinastie del Almoradives. Li cité esset reconquestat de Hispania in li 12-im secul e es parte de Hispania desde li annu 1230.

Hodie Badajoz es sede de un archi-episcopatu e de un universitá.
Louvre

**Louvre** (francesi: *Musée du Louvre*) es un muséo de arte e archeologie in Paris in Francia. It es situat in li Palace de Louvre, quel esset un residentia del reyes de Francia al dextri látere del fluvie de Seine in Paris. Li muséo Louvre esset apertet quam publicat colection de arte in li annu 1793 pos li Francesi Revolution de 1789.

Inter 1796 til 1815 li muséo portat li nómine *Muséo de Napoléon*. Desde li annu 1815 ti colection de arte porta li nómine Louvre. 

Hodie li colection del arte have plu quam 380.000 objectes de queles 35.000 es exposit. In li annu 2019 li Louvre esset li max mult visitat muséo del munde, quel esset visitat in li annu 2019 de 9,6 milliones visitantes. Li muséo have hodie un area de 72.735 quadrat-kilometres e it es li max grand muséo del munde.

Li max famosi pictura del Louvre es li Mona Lisa de Leonardo da Vinci.

## Ligamentes extern
* Oficial internet-págine del Louvre
Luís Montenegro

**Luís Filipe Montenegro Cardoso de Morais Estevesa** es un politico de Portugal. Il nascet li 16-im de februar 1973 in Porto e es desde li 2-im de april 2024  li prim-ministre de Portugal. Luís Montenegro es membre e desde li 1-im de julí 2022 presidente del cristan-democratic Socialdemocratic Partise de Portugal.

## Personal e professional vive
Luís Montenegro nascet in Porto, ma adulijat in Espinho.

Luís Montenegro studiat jurisprudentie in Porto. Il laborat quam avocate sam quam su patre e grand-patre. 

Desde li annu 2000 il es maritat con Carla Montenegro e li cuple have du infantes.

## Political cariera
* 1991 Luís Montenegro devenit membre del  Socialdemocratic Partise de Portugal.
* 2002 Luís Montenegro es electet in li parlament de Portugal por li Socialdemocratic Partise de Portugal.
* 2011-2017 Chef del fraction del  Socialdemocratic Partise de Portugal in li parlament de Portugal.
* 2022 Luís Montenegro devenit presidente del Socialdemocratic Partise de Portugal ye li 2-im de julí 2022.
* 2024 Luís Montenegro devenit li prim-ministre de Portugal li 2-im de april 2024.
Francisco de Goya

**Francisco de Goya**, con plen nómine *Francisco José de Goya y Lucientes*, esset un famosi pictor e grafico. Il nascet li 13-im de marte 1746 in Fuendetodos, Aragon e morit li 16-im de april 1828 in Bordeaux (Francia). Francisco de Goya es egardat quam max important hispan pictor del tard 18-im e tost 19-im secul.

Francisco de Goya es un important pictor in li stil del romantica e rococó. Il pictet al corte del hispan reyes.

In li annu 1773 il maritat Josefa Bayeu. In li annu 1792 Francisco de Goya maladijat e devenit surd.
Lin Shaye

**Lin Shaye** es un actoressa de USA. Ella nascet li 12-im de octobre 1943 in Detroit (Michigan) e ella ludet in mult famosi horror-filmes.

Lin Shaye es de judeic orígine. Ella studiat acter al University of Michigan in Ann Arbor (Michigan). 

Lin Shaye es activ quam actor desde li annu 1975. Ella ludet in li famosi horror-filmes A Nightmare on Elm Street (1984), Critters (1986) e li continuation Critters 2: The Main Course (1988),  (1993), Wes Craven's New Nightmare (1994), Dead End (2003), 2001 Maniacs (2005) e li continuation 2001 Maniacs: Field of Screams (2010), Ouija (2014) e su prequel Ouija: Origin of Evil (2016), Tales of Halloween (2015), Abattoir (2016), The Final Wish (2018), Room for Rent (2019), The Grudge (2020) e li series del horror-filmes Insidious (2010–2023) in quel ella ludet li rol de *Elise Rainier*.

Lin Shaye esset duvez maritat e have un infantes.
Diethylenetriamine

**Diethylenetriamine** (abreviat quam Dien o DETA), anc conosset quam 2,2’-Iminodi(ethylamine), es un composit organic con li formula HN(CH2CH2NH2)2. Ti liquid colorless e hygroscopic es solubil in aqua e solvents organicos polar, ma ne in simplic hydrocarbones. Diethylenetriamine es un analog structural de diethylene glycol. Su proprietás chimic similía a does de ethylene diamine, e it have simil usationes. It es un debil basa, e su solution aquatic es alcalin. DETA es un subproducte del production de ethylenediamine ex ethylene dichloride.

## Referenties
Lê Phước Thanh

**Lê Phước Thanh** (nascet 1956) es un ex-politico vietnamese. Il esset un representante del Parlamente Vietnamese in li XIII legislatura, representant li delegation de Quảng Nam. Il anc servit quam Presidente del Comitato Popular del provincia Quảng Nam durant li mandato 2011-2016 e quam Secretario del Comitato Provincial del Partido de Quảng Nam (2010-2015), ma esset disciplinat e privet de su positiones, malgre esser in pension.

## Referenties
Quảng Nam province

**Quảng Nam** es un provincia littoral situat in li parte nord del region Sud-Central de Vietnam central. It confina con Thừa Thiên Huế al nord, Đà Nẵng al nord-ost, Kon Tum al sud-west, Quảng Ngãi al sud-ost, Sekong de Laos al west, e li Mar del Est al est.

Quảng Nam es conosset quam un destination turistic, in particular li site cultural de Hội An, quam anc un centro de exportation e production in li region central de Vietnam.
Khánh Hòa province

**Khánh Hòa** es un provincia littoral sudic situat in li region Sud-Central de Vietnam central. It confina con Phú Yên al nord, Ninh Thuận al sud, Đắk Lắk al west, Lâm Đồng al sud-west, e li Mar del Est al est.

Khánh Hòa have un population de 1.147.000 e un area de 5.199,62 km² (2.007,58 sq mi). Su capital es Nha Trang. Khánh Hòa es li loc del residentie estival de Bảo Đại, li Institut Pasteur de Nha Trang, li Institut de Oceanografie, e li Institut de Vaccines e Substanties Biologic. Li port de Cam Ranh Bay es situat sur li terra proximi al plu profund mar en Vietnam - li melior loc por bases submarin in Vietnam. Un antic templa de Champa es situat in li parte nord de Nha Trang.
Bình Định

**Bình Định** es un provincia littoral nordic situat in li region Sud-Central de Vietnam central. It confina con Quảng Ngãi al nord, Phú Yên al sud, Gia Lai al west, e li Mar del Est al est.

Li provincia Bình Định have un area de 6.066,40 km² (2.342,25 sq mi), consistant de 11 subdivisiones a nivelle de districte, con un population de plu quam 1,5 million persones in 2023. Li provincia es conosset por su paisage e plages. It anc have numerosi structuras Cham. Li major parte del provincia es covrit per montes o colines. Su capital, Quy Nhon, servit quam capital del historic dynastia Tây Sơn. Economicmen, li provincia have li plu productiv sector primari in li region Sud-Central, principalmen pro su grand production de ris, cocos e su fort sectores de allevament, forestation e piscation.
Điện Biên province

**Điện Biên** es un provincia situat in li region Nord-West de Vietnam. It confina con Lai Châu al nord-est, Sơn La al sud-est, Pu'er City in Yunnan, China, al nord-west, e li provincia Phongsaly in Laos al west. Li provincia have un area de circa 9.540 km² (3.683 sq mi) e in 2022 it have un population de 635.920 persones.
Long An

**Long An** es un provincia situat de Vietnam. It es situat in li region Delta de Mekong in li sud de Vietnam al frontiere con Cambodja. Li cité capital del provincia Long An es li cité Tân An.

Li provincia Long An have 1.763.754 (2021) habitantes e un area de 4.494,79 quadrat-kilometres.

Li region es situat inter Ho Chi Minh City e li region Sud-Est al nord e li Delta del Mekong. Pro su bass altore, it es vulnerabil al crescentie del nivelle del mare causat per li changemant climatic.

## Administration
Li provincia Long An consiste ex li 13 districtes. Li cité capital del districte Tân An e li cité Kiến Tường es propri districtes.
* Bến Lức
* Cần Đước
* Cần Giuộc
* Châu Thành
* Đức Hòa
* Đức Huệ
* Mộc Hóa
* Tân Hưng
* Tân Thạnh
* Vĩnh Hưng
* Tân Trụ
* Thủ Thừa
* Thạnh Hóa

Li region es situat inter Ho Chi Minh City e li region Sud-Est al nord e li Delta del Mekong. Pro su bass altitudine, it es vulnerabil al crescentie del nivelle del mar causat per li cambiament climatic.
Điện Biên Phủ

**Điện Biên Phủ** es un cité situat in li region nord-west de Vietnam. It es li capital del provincia Điện Biên. Li cité es max conosset pro li decisiv Batallie de Điện Biên Phủ, quel evenit durant li Prim Guerra de Indochina por independencia contra Francia. Li region es un centrum de cultura ethnic Thai. In anterior historie, li cité esset anc nominat Muang Thaeng.

Điện Biên Phủ es situat in li Valle Mường Thanh, un bassine de 20 km (12 mi) long e 6 km (3,7 mi) larg, quel es a vezes descriet quam "cordiforme." It es situat al bordi west del provincia Điện Biên, de quel it es li capital, e es solmen circa 10 kilometres (6,2 mi) del frontiera con Laos.

Til li creation del provincia in 2004, Điện Biên Phủ esset parte del provincia Lai Châu. Li governament vietnamese elevat Điện Biên Phủ al status de urbe in 1992, e al status de cité in 2003.
Điện Bàn

**Điện Bàn** es un urbe a nivelle de districte in li provincia Quảng Nam, situat in li region Sud-Central del costa de Vietnam. In 2015, li districte have un population de 229.907 persones. Li districte coperi un area de 214,71 km². Li capital del districte es situat in Vĩnh Điện.

Li 11 marte 2015, li Urbe Điện Bàn esset establit basat sur li Districte Điện Bàn. Li Parque Industrial Điện Nam - Điện Ngọc es situat in Điện Bàn.

In Vĩnh Điện, existe un site historic de citadelle datant de 1833, quam Điện Bàn ha servit quam un urbe politic, comercial e cultural.

On expecta que Điện Bàn deveni un cité directmen sub li provincia (Thành phố Trực thuộc Tỉnh) ante 2030.

## Referenties
Đan Trường

**Phạm Đan Trường** es un cantator e actor vietnamese. Il nascet li 29-im de novembre 1976. Đan Trường es conosset por pop, dance, e canzones folcloric.

Đan Trường es un cantator professional desde 1997 e ha esset activ por plu quam 20 annus, post ganiante li 2-im premie in un competition de talent nominat "Li Voce del Districte 10" in Ho Chi Minh Cité. In 1997, il signat un contract exclusive con HT Production e devenit conosset por canzones con musica chinesi e textus vietnamese. Li plu popular de ti canzones es "Kiep Ve Sau" e "Di Ve Noi Xa" del sam album quel esset publicat in li fine de 1999. Ti canzon ganiat por il li premie de Artista Favorit al Green Wave Awards.
Thanh Hóa

**Thanh Hóa** es li provincia littoral max nordic in li region Nord-Central del costa de Vietnam central. It confina con Sơn La, Hòa Bình, e Ninh Bình al nord, Nghệ An al sud, li provincia laotian Houaphanh al west con un frontiera de plu quam 192 kilometres (119 mi) long, e li Mar de China Meridional (Golf de Tonkin) al est.

Thanh Hóa es un provincia relativmen grand; it ranks quinte in area e ters in population inter li 63 subdivisiones administrativ central. Su capital e max grand cité es Thanh Hóa City. Li provincia es largmen nominat Xứ Thanh (Li Terre de Thanh).

La civilisation human existe in Thanh Hóa desde circa 6.000 annus retro e esset un del plu antici centres del ancian vietnamese. Excavationes archaeologic ha monstrat que li prim culture presentat in ti regione esset li Culture Đa Bút, situat long li fluvies Đáy e Mã.

Thanh Hóa es situat in li centre de Nord Vietnam e li Nord-Central Costa, servient quam un transition in mult aspectes: geologie, climate, division administrative, e cultura local. Ti factes indica que it have mult particular habits, customes, e cultures local.

Thanh Hóa have du citées provincial, un urbe a nivelle de districte, e 24 districte rural con un area de 11.114,71 km² (4.291,41 sq mi) e un population de approximativmen 3,6 milliones. Li cité Sầm Sơn es un famosi station balnear situat 16 km del centre de la cité Thanh Hóa. Li urbe Bỉm Sơn es un grand centre industrial, specialmen por cement. Nghi Sơn es un promissor zone economic, expectat devenir li centre del industria de Thanh Hóa con un grand rafinerie, un port profund, e mult progettes in progressu.

## Referenties
Henry VIII

**Henry VIII** (28 june 1491 – 28 januar 1547) esset rey de Anglia desde 22 april 1509 til su morte in 1547. Henry es conosset pro su six matrimonies e su effortes por annullar su prim matrimonie (con Catherine de Aragon). Su desacorde con Papa Clement VII pri ti annullation ductet Henry a initier li Reform anglès, separant li Eglesia de Anglia del autoritá papal. Il nominat se self quam Cap Suprem del Eglesia de Anglia e dissoluet conventes e monasteries, pro quel il esset excommunicat per li papa.

Henry introductet cambios radical al Constitution de Anglia, expandent li potentie royal e introducent li teorie del jure divin del reyes in opposition al suprematie papal. Il frequentmen usat acusationes de traition e heresie por sufocar dissentiment, e ti acusat esset sovent executet sin un formale processu, usant billes de attainder. Il atinget mult de su scopes politic per su prim ministros, queles esset exiliat o executet quande ili perdet su favor. Thomas Wolsey, Thomas More, Thomas Cromwell, e Thomas Cranmer esset prominent in su administration.

Henry esset un extravagant spensator, usant li reciventies del dissolution del monasteries e li actes del Parlament de Reformation. Il convertet li moné quel antey esset pagat a Roma in revenue royal. Malgre li moné ex ti fontes, il esset sovent al verge de ruin financiari pro su personal extravagantie e costosi e generalmen improductiv guerres, particularmen con rey Francis I de Francia, Imperator Roman-Sacré Charles V, rey James V de Scotia, e li regentie scotian sub li Comte de Arran e Mary de Guise. Il expandet li Navy Royal, supervisionat li annexation de Wales a Anglia per li Leges in Wales Acts 1535 e 1542, e esset li prim monarca anglés a regnar quam rey de Irlanda sequente li Crown of Ireland Act 1542.
Canterbury

**Canterbury** (/ˈkæntərb(ə)ri/, /-bɛri/) es un cité cathedral e UNESCO Patrimonie Mundial, situat in li comté de Kent, Anglia; it esset un borough comtal til 1974. It es situat sur li Fluvie Stour. Li cité have un mild climate oceanic.

Canterbury es un popular destination turistic, con li economie del cité fortmen dependent de turisme, junt con li education superior e vendition al detall. In 2011, li population del cité esset plu quam 55.000, includent un substantiv numer de studenti e un del plu alt proportiones de studenti comparat con residentes permanent in Britannia.

Li cité ha esset inhabitabil desde li témpor Paleolithic e servit quam capital del celtic Cantiaci e del Regnu Jutic de Kent. Mult structures historic plenli ti area, includent un mur citatin fundat in témpor roman e reconstruet in li 14im secul, li musee del Westgate Towers, li ruinas del Abbatia de St Augustine, li Normannic Castelle de Canterbury, e li plu ancian scole existent in li munde, li King's School. Modern aditamentes include li Teatre Marlowe e li St Lawrence Ground del Club de Cricket del Comté de Kent. Li Cathedral de Canterbury es conosset por su architectura, su musica, e por esser li sede del Archiepiscopo de Canterbury; it recive un million visitatores per annu.
Trent Reznor

**Michael Trent Reznor** es un musico, cantator, compositor, productor de discos, e compositor de USA. Il nascet li 17-im de may 1965 in Mercer (Pennsylvania) e il devenit famosi quam li fundator, vocaliste principal, multi-instrumentaliste, e compositor primari del gruppe de rock industrial Nine Inch Nails. 

Li composition del gruppe ha constantmen changeat, con Reznor essente su unic membre oficial desde su creation in 1988 til 2016, quande il adjuntet li musican anglesi e frequent colaborator Atticus Ross quam su duesim membre permanent.

In li annu 2021 Trent Raznor ganiat li Oscar-premie pro composir li musica al film de animation Soul juntmen con Ross e Jon Batiste.
Katja Wolf

**Katja Wolf**, nascet quam Katja Hofer, es un féminin politico de Germania. Ella nascet li 7-im de marte 1976 in Erfurt e esset inter 2012 e 2024 li borgomastra del cité Eisenach. Katja Wolf esset inter 2007 til 2024 membre del extrem-levul partise Die Linke e es desde li annu 2024 ella es membre del levul-populist partise Alliantie Sahra Wagenknecht - Alliantie por rason e justicie. Katja Wolf es desde li 13-im de decembre 2024 vice-prim-ministre e ministre por financies del país federal Thuringia in li guvernament de Mario Voigt.

## Personal e professional vive
Katja Wolf studiat social labore e pedagogica social in Erfurt. Pos su studie ella laborat por li parlament del país federal Thuringia e desde li annu 1999 ella es politico professional.

Katja Wolf es maritat e have du infantes.

## Political cariera
* 1999-2007 Katja Wolf esset membre del post-comunist Partise del Democratic Socialisme.
* 1999 Katja Wolf esset electet directmen in li parlament del país federal Thuringia.
* 2007-2024 Katja Wolf esset membre del extrem-levul partise Die Linke.
* 2012-2024 Katja Wolf esset borgomastra del cité Eisenach.
* 2021 Katja Wolf esset electet in li parlament del subdistricte Wartburgkreis por li partise Die Linke.
* 2024 Katja Wolf devenit membre del levul-populist partise Alliantie Sahra Wagenknecht - Alliantie por rason e justicie e ella esset li prim candidate por ti partise por li electiones al parlament del país federal Thuringia. Desde li 13-im de decembre 2024 vice-prim-ministre e ministre por financies del país federal Thuringia in li guvernament de Mario Voigt.
Sabine Zimmermann

**Sabine Zimmermann**, nascet quam *Sabine Ebert,* es un féminin politico de Germania. Ella nascet li 30-im de decembre 1960 in Pasewalk e esset inter li 24-im de februar 2024 e li 13-im de septembre 2025 juntmen con Jörg Scheibe presidente del levul-populist partise Alliantie Sahra Wagenknecht - Alliantie por rason e justicie in li país federal Saxonia. Sabine Zimmermann esset li prim candidate del Alliantie Sahra Wagenknecht - Alliantie por rason e justicie in li electiones al parlament del país federal Saxonia e esset electet quam membre del parlament de Saxonia. Ella anunciat li fine de su political cariera til li fine del annu 2025.

## Personal e professional vive
Sabine Zimmermann laborat quam specialista por materiale de construction e desde li annu 1992 ella laborat quam secretario e del functionario german sindicate Deutscher Gewerkschaftsbund. 

Sabine Zimmermann es maritat e have du infantes. Ella habita desde li annu 2021 in Werdau.

## Political cariera
* 1995-2005 Sabine Zimmermann esset membre del Socialdemocratic Partise de Germania.
* 2004 Sabine Zimmermann esset membre del parlament del país federal Saxonia inter julí e septembre 2004.
* 2005-2007 Sabine Zimmermann esset membre del post-comunist Partise del Democratic Socialisme.
* 2005-2021 Sabine Zimmermann esset membre del parlament de Germania por  Partise del Democratic Socialisme e desde li annu 2007 por li extrem-levul partise Die Linke.
* 2007-2023 Sabine Zimmermann esset membre del extrem-levul partise Die Linke.
* 2021 Sabine Zimmermann candidat sin successe por li parlament de Germania por Die Linke.
* 2024 Sabine Zimmermann es electet ye li 24-im de februar 2024 juntmen con Jörg Scheibe quam presidente del levul-populist partise Alliantie Sahra Wagenknecht - Alliantie por rason e justicie in li país federal Saxonia. Sabine Zimmermann esset li prim candidate del Alliantie Sahra Wagenknecht - Alliantie por rason e justicie in li electiones al parlament del país federal Saxonia e esset electet quam membre del parlament de Saxonia.
* 2024-2025 Sabine Zimmermann esset inter li 24-im de februar 2024 e li 13-im de septembre 2025 juntmen con Jörg Scheibe presidente del levul-populist partise Alliantie Sahra Wagenknecht - Alliantie por rason e justicie in li país federal Saxonia. 
* 2024-2025 Sabine Zimmermann esset presidente del fraction del Alliantie Sahra Wagenknecht - Alliantie por rason e justicie in li parlament de Saxonia.
Jörg Urban

**Jörg Urban** es un dextri politico de Germania. Il nascet li 4-im de august 1964 in Meißen e il es desde li annu 2017 presidente del fraction del partise Alternative por Germania in li parlament del país federal Saxonia e presidente del partise Alternative por Germania in li país federal Saxonia. Jörg Urban apartena al radical dextri parte del partise Alternative por Germania e esset li prim candidate del partise por li electiones al parlament del país federal Brandenburgia 2024.

## Personal e professional vive
Jörg Urban fat su obligatori servicie in li armé del German Democratic Republica. Pos to il studiat in Dresden construction aquatic e protection del circumité  e planar del area.

Jörg Urban es maritat e have tri infantes. Il habita desde li annu 1986 in Dresden.

## Political cariera
Jörg Urban esset membre del partise Verdi Liga de Saxonia e por un curt témpor del Partise de Pirates de Germania.
* 2013 Jörg Urban devenit membre del partise Alternative por Germania e esset electet in li consilie municipal de Dresden.
* 2013-2019 Membre del consilie municipal de Dresden.
* 2014 Jörg Urban esset electet in li parlament del país federal por li Alternative por Germania.
* 2017 Jörg Urban devenit li presidente del Alternative por Germania in Saxonia e chef del fraction del partise in li país federal.
* 2024 Jörg Urban esset prim candidate del Alternative por Germania por li electiones al parlament del país federal Saxonia.

## Politica
Jörg Urban es egardat quam representante del extrem dextri parte del partise. Il propagat un strett cooperation con li extrem-dextri movement PEGIDA.
Poemeti

**Poemeti** es l'unesim ovre publicat in Ido de Vicente Costalago. It esset publicat in li internet in li august 2024. Li litt libre have 14 págines.

## Ligament extern
* Poemeti
Hans-Christoph Berndt

**Hans-Christoph Berndt** es un dextri politico de Germania. Il nascet in li annu 1956 in Bernau bei Berlin e es desde li annu 27-im de octobre 2020 presidente del fraction del partise Alternative por Germania in li parlament del país federal Brandenburgia e desde li annu 2024 vice-presidente del partise Alternative por Germania in li país federal Brandenburgia. Hans-Christoph Berndt esset li prim candidate del Alternative por Germania por li electiones al parlament del país federal Brandenburgia in li annu 2024.

## Personal e professional vive
Hans-Christoph Berndt adultijat in Ost-Berlin. Inter 1976 til 1977 il laborat quam mecanico. Pos to Hans-Christoph Berndt studiat por devenir dentist e fat su doctoratu. Il laborat in li hospitale Charité in Berlin quam laboratoria-medico. Hans-Christoph Berndt esset ta 10 annus presidente del consilie del personale. 

Hans-Christoph Berndt es maritat e habita in Golßen-Sagritz in li Subdistrict Dahme-Spreewald.

## Political cariera
* 2015-2021 Hans-Christoph Berndt esset presidente del dextri asociation Zukunft Heimat, quel es criticaci contra refugitores e inmigration.
* 2018 Hans-Christoph Berndt devenit membre del dextri partise Alternative por Germania.
* 2019 Hans-Christoph Berndt esset electet directmen in li parlament del país federal Brandenburgia e devenit anc membre del consilie municipal de Golßen.
* 2020 Hans-Christoph Berndt chef del fraction del partise in li país federal Brandenburgia quam successor de Andreas Kalbitz.
* 2024 Hans-Christoph Berndt esset electet quam vice-presidente del Alternative por Germania in li país federal Brandenburgia e esset li prim candidate por li electiones al parlament del país federal Brandenburgia in li annu 2024.
Hugo Gunckel

**Hugo Gunckel Lüer** esset botaniste e linguiste de Chile. Il nascet li 10-im de agosto 1901 in Valdivia e morit ye li 17-im de julio 1997 in Santiago de Chile.
## Ligament extern

Peña, R. 2019. Hugo Gunckel, el farmacéutico naturalista del siglo XX. Chloris Chilensis Año 22. N°

Obituario Hugo Gunckel 1901-1997 

Memoria chilena

Gunckel, H. 1982. Significado de nombres genéricos de algunas plantas de la flora chilena. Academia N° 4. Academia Superior de Ciencias Pedagógicas. 157-180

## Referenties
Péter Vida

**Péter Vida** es un politico de Germania. Il nascet li 18-im de decembre 1983 in Schwedt/Oder  e esset inter 2014 e 2024 membre del parlament del país federal Brandenburgia. Péter Vida es membre e desde li annu 2013 presidente del partise BVB/Líber Electores.

## Personal vive
Péter Vida nascet in Schwedt/Oder in li German Democratic Republica, ma translocat in li etá de quar annus con su genitores a Nagykanizsa (Hungaria). Desde li annu 1994 Péter Vida habita in Bernau bei Berlin in Germania. 

Péter Vida studiat jurisprudentie in Berlin e laborat quam avocate. Il ne es maritat e ne have infantes. Péter Vida have li civitá de Germania e Hungaria.

## Political cariera
Til li annu 2004 Péter Vida esset membre del Cristan Democratic Union de Germania.
* 2003 Péter Vida es electet in li consilie municipal de Bernau bei Berlin.
* 2004 Péter Vida es expulset ex li Cristan Democratic Union de Germania proque il esset candidate de un liste de índependent candidates in li local electiones.
* 2008 Péter Vida es electet in li parlament del Subdistrict Barnim por li partise BVB/Líber Electores.
* 2009 Péter Vida devenit membre del partise BVB/Líber Electores, quel es li organisation del Partise Líber Electores in li país federal Brandenburgia.
* 2013 Péter Vida es electet quam presidente del partise BVB/Líber Electores.
* 2014 Péter Vida es electet in li parlament del país federal Brandenburgia por li partise BVB/Líber Electores.
* 2014-2024 Péter Vida esset membre del parlament del país federal Brandenburgia.
* 2019 Péter Vida es electet directmen in li parlament del país federal Brandenburgia por li partise BVB/Líber Electores in li districte electoral Barnim II.
* 2024 Péter Vida es electet quam presidente del parlament del Subdistrict Barnim e es li prim candidate del BVB/Líber Electores por li electiones al parlament del páis federal Brandenburgia, ma ne esset rielectet in li parlament del país federal Brandenburgia.

## Ligamentes extern
* Information del parlament de Brandenburgia pri Péter Vida
Michel Barnier

**Michel Barnier** es un politico de Francia. Il nascet li 9-im de januar 1951 in La Tronche e il esset inter li 5-im de septembre 2024 e 13-im de decembre 2024 prim-ministre de Francia. Michael Barnier es membre del partise conservativ Les Républicains e il esset li chef-negociator del Europan Union con li Reyatu Unit pri li Brexit inter 2016 e 2021.

## Personal e professional vive
Michel Barnier studiat in li universitá ESCP Business School in Paris. Pos su studies il fat rapidmen un political cariera.

Michel Barnier es desde li annu 1982 maritat con Isabelle Altmayer e li cuple have tri infantes.

## Political cariera
* 1967-1976 Michel Barnier esset membre del partise UDR.
* 1973-1999 Michel Barnier esset del parlament del Departément Savoie.
* 1976-2002 Michel Barnier esset membre del partise RPR.
* 1978-1993 Michel Barnier esset membre del Assemblé National de Francia.
* 1993-1995 Michel Barnier esset ministre de circumité de Francia.
* 1995 Membre del senatu de Francia
* 1995-1997 Michel Barnier esset ministre por europan aferes de Francia.
* 1997-1999 Membre del senatu de Francia.
* 1999-2004 Comissionario del Europan Union por regional politica in li Europan Comission de Romano Prodi.
* 2002-2015 Michel Barnier esset membre del UMP.
* 2004-2005 Michel Barnier esset ministre por externi aferes de Francia.
* 2007-2009 Michel Barnier esset ministre por agricultura e piscar.
* 2009-2010 Michel Barnier esset membre del Europan Parlament
* 2010-2014 Comissionario del Europan Union por li mercate interni e servicies in li Europan Comission de José Manuel Barroso.
* 2015 Michel Barnier devenit membre del partise Les Republicains.
* 2016-2021 Michel Barnier esset chef-negociatar del Europan Union con li Reyatu Unit pri li Brexit.
* 2024 Michel Barnier devenit prim-ministre de Francia ye li 5-im de septembre 2024. Ye li 4-im decembre 2024 li parlament de Francia acceptat un votation de desfide contra Michel Barnier. Ye li 13-im 2024 li presidente Emmanuel Macron remplazzat Michel Barnier per François Bayrou quam prim-ministre de Francia.
Zyon Braun

**Zyon Braun** es un politico de Germania. Il nascet li 17-im de august 1994 in Templin e es desde li 18-im de decembre 2021 presidente del Líber Democratic Partise de Germania in li país federal Brandenburgia. Zyon Braun esset li prim-candidate del Líber Democratic Partise de Germania in li electiones parlamentari del país federal Brandenburgia in li annu 2024.

## Personal e profesionala vive
Zyon Braun fat un aprentisage in un bank e labora quam bankero. Il studiat al Frankfurt School of Finance & Management. 

## Political cariera
* 2014 Zyon Braun devenit membre del Líber Democratic Partise de Germania.
* 2016-2020 Zyon Braun esset presidente del Yun Liberales de Germania in Potsdam.
* 2017 Zyon Braun es electet in li presidentie del organisation del Líber Democratic Partise de Germania in li país federal Brandenburgia.
* 2019-2021 Zyon Braun esset tresorero del organisation del Líber Democratic Partise de Germania in li país federal Brandenburgia.
* 2021 Zyon Braun esset electet ye li 18-im de decembre 2021 quam presidente del Líber Democratic Partise de Germania in li país federal Brandenburgia.
* 2023 Zyon Braun es electet in li presidentie national del Líber Democratic Partise de Germania.
* 2024 Zyon Braun esset li prim-candidate del Líber Democratic Partise de Germania in li electiones parlamentari del país federal Brandenburgia in li annu 2024.

## Ligamentes extern
* Zyon Braun sur li internet-págine del Líber Democratic Partise de Germania in li país federal Brandenburgia
Beate Meinl-Reisinger

**Beate Meinl-Reisinger**, nascet quam Beate Reisinger,  es un féminin politico de Austria. Ella nascet li 25-im de april 1978 in Vienna e es desde li 23-im de junio 2018 presidente de del levul-liberal partise NEOS. Desde li 3-im de marte 2025 Beate Meinl-Reisinger es ministre por externi aferes de Austria in li guvernament de Christian Stocker.

## Personal e professional vive
Barbara Meinl-Reisinger studiat jurisprudentie in Vienna e Europan studies al Danubia Universitá in Krems. Ella laborat in li Europan Comission e quam assistente del austrian membre del Europan Parlament Othmar Karas, qui es membre del Austrian Popul Partise.

Barbara Meinl-Reisinger laborat in diversi statal institutiones e ministeries. In li annu 2024 ella publicat un libre political con li titul * Wendepunkt: Wie wir das wieder hinkriegen*.

Barbara Meinl-Reisinger es maritat con Paul Meinl e li cuple have tri infantes.

## Political cariera
* til 2012 Beate Meinl-Reisinger esset membre del Austrian Popul Partise.
* 2012 Beate Meinl-Reisinger es inter li fundatores del levul-liberal partise NEOS.
* 2013-2015 Beate Meinl-Reisinger esset membre del parlament de Austria por li partise NEOS.
* 2014-2018 Beate Meinl-Reisinger esset vice-presidente del partise NEOS.
* 2015-2018 Beate Meinl-Reisinger esset membre del parlament del país federal Vienna e chef del fraction del NEOS in li parlament del cité capital.
* 2018 Beate Meinl-Reisinger es electet in li parlament de Austria e es electet ye li 23-im de junio 2018  quam presidente del partise NEOS.
* 2019 e 2024 Beate Meinl-Reisinger esset prim candidate del partise NEOS por li electiones parlamentari al parlament de Austria.
* 2025 Beate Meinl-Reisinger devenit ye li 3-im de marte 2025  ministre por europan e externi aferes de Austria in li guvernament de Christian Stocker.
Andrii Sybiha

**Andrii Ivanovych Sybiha** (ukrainian:  Андрій Іванович Сибіга) es un politico de Ukraina. Il nascet li 1-im de april 1975 in Zboriv (Oblast Ternopil) e es desde li 5-im septembre 2024 ministre por externi aferes del Ukraina in li guvernament de Denys Shmyhal.

## Personal e professional vive
Andrii Sybiha studiat jurisprudentie e international relationes del universitá de Lviv e es anc studiat interprete por anglesi. Pos su studies Sybiha laborat quam avocate e diplomat por li Ukraina. 

Andrii Sybiha es maritat e have tri infantes.

## Political cariera
* 2016-2021 Andrii Sybiha esset ambassador de Ukraina in Turcia.
* 2021 Andrii Sybiha devenit ye li 31-im de may 2021 vice-chef del buró del presidente Volodymyr Zelensky.
* 2024 Andrii Sybiha esset inter april e septembre 2024 li unesim vice-ministre por externi aferes e il devenit ministre por externi aferes de Ukraina ye li 1-im de septembre 2024 in li guvernament de Denys Shmyhal.

## Ligamentes extern
* Biografie de Andrii Sybiha che li interret-págine del ministerie por externi aferes de Ukraina
Saara Kuugongelwa

**Saara Kuugongelwa-Amadhila** es un féminin politico de Namibia. Ella nascet li 12-im de octobre 1967 in Otamanzi e es desde li 21-im marte 2015 prim-ministre de Namibia. Saara Kuugongelwa es membre del political partise SWAPO e es li unesim fémina in li position del prim-ministre de Namibia.

## Personal e professional vive
In li annu 1980  Saara Kuugongelwa eat in li exilie quam parte del movement de liberation SWAPO. In li annu 1982 ella translocat a Sierra Leone. Saara Kuugongelwa studiat economie al Lincoln University in Oxford (Pennsylvania) (USA). Ella laborat quam economic consiliero del presidente Sam Nujoma, qui nominat la quam chef national comission por planar.

Saara Kuugongelwa es maritat con Onesmus Tobias Amadhila.

## Political cariera
* 1995 Saara Kuugongelwa devenit membre del parlament de Namibia.
* 2003-2015 Saara Kuugongelwa esset ministre por financies de Namibia.
* 2009-2010 Saara Kuugongelwa esset presidente del consilie del ministres del Union de doane del sudic Africa.
* 2015 Saara Kuugongelwa devenit ye li 21-im de marte 2015 prim-ministre de Namibia.
Sosie Bacon

**Sosie Ruth Bacon** es un actoressa de USA. Ella nascet li 15-im de marte 1992 in Los Angeles (California) e ella ludet li cardinal rol de *Rose Cotter*in li horror-film Smile (2022).

Sosie Bacon es li filia del actores Kevin Bacon e Kyra Sedgwick. Ella studiat al Brown University in Providence (Rhode Island) e musical teatre che li *Collaborative Arts Project 21* in New York.

Sosie Bacon es activ quam actoressa desde li annu 2005.

## Filmografie
### Filmes
* 2005 Loverboy	quam Emily Stoll (in li etá de 10 annus)	
* 2014 Lady Lonely quam Lady (Curt film)
* 2014	Wishin' and Hopin' quam	Frances Funicello	
* 2015	Ana Maria in Novela Land quam Poppy Lake	
* 2016	Chronically Metropolitan quam Hannah	
* 2017	Off Season	quam Cassie	
* 2018	Charlie Says quam Patricia Krenwinkel	
* 2019	The Last Summer	quam Audrey Jarvis	
* 2019	Wyrm quam Lindsay	
* 2021	Traces quam Sierra Jones	
* 2022 Smile quam Dr. Rose Cotter	
* 2024 Other Other quam	Myka (Curt film)

### Television
* 2009	The Closer quam	Charlie Johnson	(4 episodes)
* 2014	Basic Witches quam Sosie	
* 2015–16 Scream quam Rachel Murray (Seson 1 e 2)
* 2015	Lost Boy quam Summer Harris	(Film de television)
* 2017–18 13 Reasons Why quam Skye Miller (Seson 1 e 2)
* 2017 Story of a Girl quam Stacey	(Film de television)
* 2018	Here and Now quam Kristen	
* 2020	Narcos: Mexico	quam Mimi Webb Miller (4 episodes)
* 2021	Mare of Easttown quam Carrie Layden	(Mini-serie)
* 2022	As We See It quam Mandy
Walvis Bay

**Walvis Bay** (in german anc *Walfischbucht*) es un cité capital de Namibia. It es situat in li west del land al costa del Atlantic Ocean in li Walfis Bay. Li cité Walfis Bay es situat circa 30 kilometres sudic del cité Swakopmund. Walvis Bay apartene al region Erongo. Li nómine del cité significa i *Bay de balenes*.

Walvis Bay have 102.704 (2022) habitantes e have un area de 1124 quadrat-kilometres.

Walvis Bay esset fundat ye li fine del 18-im secul de Nederland. In li annu 1884 li Reyatu Unit anexet Walvis Bay e it devenit parte del Cap Colonia. Li cité nequande esset parte del german colonia Deutschsüdwestafrika. Inter 1910 e 1914 Walfis Bay esset parte del Sud-African Union. Inter 1914 e 1915 Germania ocupat li cité durant li comense del Unesim Guerre Mundal. Inter 1915 e 1994 Walfis Bay esset parte de Sud-Africa. In li annu 1994 Walfis Bay devenit parte del índependent state Namibia. 

Walfis Bay have un portu, quel es important por li econimie del cité. Hodie li cité anc have un aeroportu international.
Kristen Michal

**Kristen Michal** es un politico de Estonia. Il nascet li 12-im de julí 1975 in Tallinn e es desde li 23-im de julí 2024 prim-ministre de Estonia. Kristen Michal es membre del liberal Estonian Partise de Reformes.

## Personal e professional vive
Kristen Michal studiat social scientie e scientie de administration inter 1994 e 1999, ma ne finit li studies. Inter 2006 e 2009 Kristen Michal studiat jurisprudentie al universitá privat Akadeemia Nord in Tallinn. Desde li annu 1996 Kristen Michal laborat in diferent functiones quam consiliero del Estonian Reform Partise.

Kristen Michal es un registrat relation con li consiliero political Evelin Oras e li cuple have tri infantes.

## Political cariera
* 1996 Kristen Michal devenit membre del Estonian Partise de Reformes.
* 2002-2003 Il esset consiliero por interni politica del ex-prim ministre Siim Kallas.
* 2003-2011 Kristen Michal esset general-secretario del Estonian de Reformes.
* 2004-2023 Kristen Michal esset membre del parlament de Estonia  por li liberal Estonian Partise de Reformes.
* 2011-2012 Kristen Michal esset ministre de justicie in li guvernament de Andrus Ansip.
* 2015-2016 Kristen Michal esset ministre por economie e infrastructura in li guvernament de Taavi Rõivas.
* 2023-2024 Kristen Michal esset ministre por clima in li guvernament de Kaja Kallas.
* 2024 Kristen Michal devenit ye li 23-im de julí 2024 prim-ministre de Estonia.
Edgars Rinkēvičs

**Edgars Rinkēvičs** es un politico de Latvia. Il nascet li 21-im de septembre 1973 in Jūrmala e es desde li 8-im de julí 2023 presidente de Latvia. Edgars Rinkēvičs esset membre  del dextri political partise Vienotība inter 2014 e 2023. Inter 2011 e 2023 Edgars Rinkēvičs esset ministre por externi aferes de Latvia.

## Personal e professional vive
Edgars Rinkēvičs studiat political scientie in Riga e Groningen (Nederland). In li annu 1995 Edgars Rinkēvičs comensat laborar in li ministrie por defense de Latvia.

Edgars Rinkēvičs ne es maritat, il confesset in li annu 2014 que il es homosexual.

## Political cariera
* 1997-2008 Edgars Rinkēvičs esset secretario del state in li ministerie por defense de Latvia.
* 1998-2004 Edgars Rinkēvičs esset membre del partise Via de Latvia.
* 2008-2011 Edgars Rinkēvičs esset chef del cancellaria del presidente Valdis Zatlers.
* 2011-2023 Ministre por externi aferes de Latvia.
* 2012-2014 Edgars Rinkēvičs esset membre del Reformu partija.
* 2014-2023 Edgars Rinkēvičs esset membre del partise Vienotība.
* 2023 Edgars Rinkēvičs devenit li 8-im de julí 2023 presidente de Latvia.
Wolfgang Gerhardt

**Wolfgang Gerhardt** esset un liberal politico de Germania. Il nascet li 31-im de decembre 1943 in Helpershain e morit ye li 12-im septembre 2024 in Wiesbaden. Wolfgang Gerhardt esset inter 10-im junio 1995 2022 e 4-im de may 2001 presidente del Líber Democratic Partise de Germania.

## Personal e profesionala vive
Wolfgang Gerhardt studiat scientie de education, germanistica e political scientie in Marburg. In li annu 1970 il fat su doctoratu. Desde li annu 1969 Wolfgang Gerhardt laborat por li Fundation Friedrich Naumann. Inter 1971 e 1978 il laborat in li ministerie por interni aferes del país federal Hesse.

Wolfgang Gerhardt esset maritat e havet du infantes.

## Political cariera
* 1965 Wolfgang Gerhardt devenit membre del Líber Democratic Partise de Germania.
* 1978-1994 Wolfgang Gerhardt esset membre del parlament del país federal Hesse.
* 1982-1995 Presidente del Líber Democratic Partise de Germania in li país federal Hesse.
* 1987-1991 Wolfgang Gerhardt esset ministre por scientie e arte e vice-prim-ministre del país federal Hesse in li guvernament de Walter Wallmann.
* 1994-2013 Wolfgang Gerhardt esset membre del parlament de Germania
* 1998-2006 Wolfgang Gerhardt esset chef del fraction del Líber Democratic Partise de Germania in li parlament de Germania.
* 1995-2001 Wolfgang Gerhardt esset inter 10-im junio 1995 e 4-im de may 2001 presidente del Líber Democratic Partise de Germania.
* 2002-2012 Vice-presidente del Liberal Internationale.
* 2006-2018 Wolfgang Gerhardt esset presidente del directoratu del Fundation Friedrich-Naumann.